ועדת הכספים, כנסת 20, פרוטוקול מספר 908, 2018-01-08 11:00

משה גפני: אני פותח את ישיבת ועדת הכספים.

משה גפני: אנחנו עוברים עכשיו לפרידה מיושב ראש הרשות לניירות ערך ואחרי זה נחזור לתקנות.

משה גפני: אנחנו נפרדים יושב ראש הרשות לניירות ערך, פרופסור שמואל האוזר.

משה גפני: אני מבקש להקדים ולומר.

משה גפני: נדמה לי שעברתי שלושה יושבי ראש של הרשות לניירות ערך.

משה גפני: משום מה, אני הייתי ביחסים טובים עם ראשי הרשות אבל באופן מיוחד עם שמואל האוזר.

משה גפני: הייתי אומר לו: תשמע, יש לנו בעיה עם סעיף הזה, עם סעיף אחר.

משה גפני: היה קל לנהל איתו משא ומתן והרשות לניירות ערך העבירה כאן, לפי דעתי, הכי הרבה חוקים ותקנות וגם רפורמות גדולות שהיה קל להעביר אותן.

משה גפני: הרבה פעמים אני מקבל מהממשלה חוקים שקשה להתמודד עם סעיפים.

משה גפני: כשמתעקשים על סעיף מסוים אנחנו מגיעים למבוי סתום.

משה גפני: הרשות לניירות ערך, מה שהיא רצתה היא העבירה.

משה גפני: שינינו, באנו בדברים וקיבלנו כתף חמה משמוליק האוזר.

משה גפני: אני באמת חושב שלמדינת ישראל הוא נכס ממדרגה ראשונה.

משה גפני: הוא ניהל את הרשות באופן יוצא מן הכלל.

משה גפני: הרשות נמצאת בצומת דרכים מאוד חשוב מבחינה פיננסית, מבחינת כל מה שנלווה לעניין.

משה גפני: אני באופן אישי אהבתי לעבוד איתו.

משה גפני: מבחינתי, זה לא היה דבר מעיק אלא להיפך, הוא היה חוויה של טיפול בבעיות מרכזיות במשק הישראלי ובדברים שנוגעים לרשות בעיקר.

משה גפני: אם אתה תרצה להגיד מה היה בתקופה שלך כאשר אני הייתי יושב ראש הוועדה, אתה העברת יותר מכל אחד אחר.

משה גפני: אני לא עשיתי סקר מדויק אבל לפי דעתי זה נכון.

משה גפני: זאת תמונת המצב.

משה גפני: זה מעיד על יכולת הנהגתית או הנהגה שהיא נכונה, כאשר כרגולטור כמו הרשות לניירות ערך עומדת מול ועדה של הכנסת כשהוועדה היא זאת שצריכה לאשר תקנות וחוקים שלכם.

משה גפני: זה דברים שאנחנו צריכים את האישור.

משה גפני: אני לא זוכר תקלה שהיתה במערכת היחסים הזאת.

משה גפני: אצלי זה דבר מאוד מעניין.

משה גפני: כמובן, אם הייתי יכול לשכנע אותך להישאר אז הייתי משכנע אותך, אבל כנראה שכבר נגזרה הגזירה, מה לעשות.

משה גפני: גם כשאמרת לי את זה בפעם הראשונה ניסיתי לשכנע אותך, אבל הבנתי שכל מה שנותר לי זה לברך אותך שתצליח בהמשך דרכך.

משה גפני: שהקדוש ברוך הוא יעזור לך.

משה גפני: כפי שהצלחת כראש הרשות לניירות ערך תמשיך בהצלחה הזאת ושתהיה לך סיעתא דשמיא בכל הדברים שתעשה בהמשך.

משה גפני: אני מברך אותך ואת הצוות שלך שנמצא ברשות לניירות ערך שהוא צוות מעולה.

משה גפני: אני מברך אתכם שתמשיכו בפעילות גם ברשות לניירות ערך, אבל בעיקר בדברים שאתה הולך לעשות בהמשך.

משה גפני: אני מברך אותך שתהיה לך המשך דרך מוצלחת.

משה גפני: יש מישהו שמעוניין להתייחס?

איילת נחמיאס ורבין: האמת שאנחנו עוד מניחים שאתה ממשיך לשכנע אותו, אבל אנחנו רואים שוויתרת.

איילת נחמיאס ורבין: זה לא מתאים לך.

איילת נחמיאס ורבין: אולי תתעקש כמו בחוק המרכולים?

איילת נחמיאס ורבין: אולי נגיש רביזיה עד סוף הממשלה.

משה גפני: פרופסור האוזר, בבקשה.

<שמואל האוזר: אדוני היושב ראש וחברי הכנסת.

משה גפני: רגע, קודם נברך.

משה גפני: איילת, בבקשה.

איילת נחמיאס ורבין: אני באמת מאוד מצטערת על זה שאתה עוזב את כהונתך.

איילת נחמיאס ורבין: שמחתי מאוד שהאריכו אותה ולכן אני עצובה שאתה מסיים כי אני מרגישה שיש עוד הרבה דברים בעולם החברות הציבוריות שמחובתנו היה לעשות.

איילת נחמיאס ורבין: אני כנראה היחידה בכנסת שעברה ממעמד של מפוקחת למעמד של מפקחת, כי הייתי מפוקחת הרבה שנים של הרשות לניירות ערך.

איילת נחמיאס ורבין: אני ראיתי בזה זכות גדולה לנסות יחד איתכם לשנות את מה שצריך לשנות, אם מדובר בהליכי הדה-רגולציה ומהצד השני, אם מדובר בתהליכים של פיקוח במקומות שבהם חשבתי שאין פיקוח.

איילת נחמיאס ורבין: אני חושבת שעשית עבודה בלתי רגילה.

איילת נחמיאס ורבין: חלק מהדברים יעמדו למבחן העתיד, כמו הרפורמה הגדולה בבורסה.

איילת נחמיאס ורבין: אני חושבת שאתה תחסר לנו.

איילת נחמיאס ורבין: אתה היית רגולטור קשוב ומבין.

איילת נחמיאס ורבין: סך הכול די כועסים עליך פה על זה שאתה עוזב.

איילת נחמיאס ורבין: אני לא יודעת למה אנחנו כל-כך נחמדים אליו.

איילת נחמיאס ורבין: בהצלחה, שמוליק.

איילת נחמיאס ורבין: באמת, אתה מאוד יקר לנו ואנחנו בטוחים שעוד נשמע על מעלליך.

רחל עזריה: היה ממש תענוג לעבוד איתך.

רחל עזריה: אני רוצה לומר שאחד הדברים הבולטים זה שידעת לקחת דברים גם אם הם לא פופולריים או מורכבים.

רחל עזריה: עבדתי איתך הרבה על העניין של האופציות הבינאריות וראיתי איך אתה למען מדינת ישראל פשוט מתאבד על המטרה הזאת.

רחל עזריה: אתה היית נכס לתחום.

רחל עזריה: אני לא יודעת לאן תמשיך, אמרת שלתחום החינוך.

רחל עזריה: אם תגדל עוד דור של אנשים כמוך, אנחנו בסדר.

חיים ילין: נחשפתי בוועדת הרפורמות לכל הרפורמות.

חיים ילין: אני חושב שהתקופה היא לא פשוטה.

חיים ילין: אנחנו בתקופה מאוד מאתגרת.

חיים ילין: אני אוהב אותה.

חיים ילין: תמיד אנשי בורסה אומרים: תשמע, אנחנו לא אוהבים יציבות.

חיים ילין: אנחנו צריכים למעלה או למעטה, יציבות זה אנטי תזה למה שאנחנו מחפשים.

חיים ילין: אבל האנטי תזה של הדבר הזה, שכל מה שהעם רוצה זה ודאות ויציבות.

חיים ילין: איך אפשר לווסת בין גורם שכל הזמן רוצה תנודתיות לבין מישהו שרוצה משהו אחר.

חיים ילין: אני חושב שהדיון על הביטקוין הוא דיון שממחיש את התקופה שאנחנו עוברים.

חיים ילין: יש כאלה שרואים בזה סכנה.

חיים ילין: אני רואה בזה משהו אחר לחלוטין.

חיים ילין: אני חושב שכל דור מחפש את חלוקת האושר בצורה שונה לגמרי.

חיים ילין: אני לא מדבר במושגים של קל יותר או מיידית, אלא בצורה שונה לחלוטין ואנחנו צריכים להיות קשובים לזה.

חיים ילין: אתה היית קשוב לזה.

חיים ילין: ידעת לעשות הפרדה בין התשתית לבין המשחק שעושים עם התשתית.

חיים ילין: ההפרדה הזאת היתה הפרדה מאוד נכונה, כי עד שאתה לא מתחיל את הדיונים אתה לא מבין לאן זה יכול להבין.

חיים ילין: שם היו לא מעט שיחות.

חיים ילין: אני חושב שבאמת תהיה חסר.

חיים ילין: אני לא יודע מי מחליף אותך.

חיים ילין: ידוע כבר?

<שמואל האוזר: כן.

חיים ילין: מתוך המערכת.

<שמואל האוזר: לא.

חיים ילין: אני לא חושב שזה טוב.

חיים ילין: בתקופה הזאת צריך מישהו שבא מתוך המערכת ומבין את העניינים זה הרבה יותר מועיל, אבל קטונתי.

חיים ילין: אני מאחל לך בהצלחה ואני מאוד מקווה עבור כולנו שנדע לשחרר.

משה גפני: תודה רבה.

משה גפני: מרב מיכאלי, בבקשה.

מרב מיכאלי: מר האוזר היקר.

מרב מיכאלי: היו לנו הרבה אינטראקציות במהלך כהונתך אבל אני רוצה לדבר על אחת שאתה עשית ומה יקרה מזה, אתה כבר לא תיתן דין וחשבון על זה.

מרב מיכאלי: אני רוצה לדבר על שינוי מבנה הבורסה.

מרב מיכאלי: גפני, אתה היית נהנה.

מרב מיכאלי: זאת היתה חברותה יוצאת מן הכלל.

מרב מיכאלי: היה פה איזה לילה של פיליבסטר וישבנו ארוכות מתנגדי ותומכי התכנית.

מרב מיכאלי: אמרתי לך ואני אומרת לך גם עכשיו שזה עניין של תפיסת עולם.

מרב מיכאלי: אני האמנתי לך לגמרי, השתכנעתי שאתה מאמין באמת ובתמים שזה יעבוד.

מרב מיכאלי: אמרתי שצריך לתת לך את האמון הזה וצריך לתת לך לנסות לעשות את זה, עם התיקונים שעשינו שאני חושבת שהם היו חשובים וטובים ולקוות שזה אכן יעבוד.

מרב מיכאלי: זה מוקדם לדעת.

מרב מיכאלי: אני חושבת שהרווחת את האמון הזה ביושר והיית לשיטתך אי שי יציבות והיה תענוג לעבוד איתך.

מרב מיכאלי: בהצלחה רבה רבה בכל אשר תלך.

בצלאל סמוטריץ': מאחר ואני יכול להניח כמה אתה נבוך במעמד הזה, אני אחסוך לך את המבוכה, אני אשמור את ההספדים לאחר 120 ומאחל לך הצלחה בהמשך.

בצלאל סמוטריץ': אני מצטרף כמובן לכל מה שנאמר.

מרב מיכאלי: זאת מבוכה נעימה.

<עודד שפירר: אני מצטרף לכל מה שנאמר פה.

<עודד שפירר: במעט שיצא לי לעבוד מולך, וזה הכיף שהיה בלעבוד מולך, זאת היכולת לנהל דו שיח והקשבה.

<עודד שפירר: זה לא שבאת עם עמדת הרגולטור ומפה לא זזים.

<עודד שפירר: היית קשוב אלינו ובגלל זה אני חושב שהיינו קשובים אליך והצלחנו יחד להעביר כמה דברים גם פה וגם בוועדת הרפורמות.

<עודד שפירר: אין לי ספק שתצליח בכל אשר תלך.

<עודד שפירר: רואה חשבון יזהר קנה, נשיא לשכת רואי החשבון, בבקשה.

<יזהר קנה: לנו כלשכה יש מטבע הדברים הרבה ממשקים עם הרשות לניירות ערך, גם כשותפים למפעל משותף וגם כרגולטור.

<יזהר קנה: אנחנו פגשנו רגולטור קשוח אבל לא פחות מזה קשוב, הוגן והגון ומבין.

<יזהר קנה: אני חושב שהמהלך של הורדת הרגולציה של השנתיים האחרונות הוא מהלך שהוא לא פשוט לרגולטור.

<יזהר קנה: אין ספק שהוא היה דבר נכון ואני חושב שהוא לא היה יכול להתבצע בעוצמה כזאת, אלא אם כן היה עומד בראש הגוף הזה אדם החלטי שידע בדיוק לאיפה הוא רוצה להגיע, עם כל ה-backup החשוב והאקדמי שעומד מאחורי זה וזה יתרון מאוד גדול של שמוליק.

<יזהר קנה: אנחנו עובדים בשנתיים האחרונות על פרויקט של ה-PCOB.

<יזהר קנה: הוא עדיין לא הגיע לסופו אבל אני בטבוח שבצעדים שנעשו בחודשים האחרונים, בשיח שהיה לנו עם הרשות לניירות ערך, אני מקווה מאוד שהוא יגיע בהקדם.

<יזהר קנה: אין ספק שלשמוליק היתה תרומה מאוד מאוד גדולה לסגור את הפערים שהיו בין הגופים.

<יזהר קנה: אני כמובן מאחל לו כמו כולם הצלחה בהמשך דרכו החינוכית.

משה גפני: תודה רבה.

משה גפני: פרופסור האוזר, בבקשה.

<שמואל האוזר: אדוני היושב ראש וחברי הכנסת.

<שמואל האוזר: קודם כל, זה באמת מרגש אותי.

<שמואל האוזר: זה היה בלתי צפוי הדברים האלה.

<שמואל האוזר: אני רוצה לומר שהתפקיד של הרשות לניירות ערך זה הגנה על משקיעים.

<שמואל האוזר: אני באופן אישי חושב שעיקר הכוח של רשות ניירות ערך זה במקצועיות שלה ובכך שזאת רשות שהיא נטולת פניות.

<שמואל האוזר: אני רוצה לומר שהרבה פעמים אני מרגיש כמו המאמן של שיקאגו בולס, ביל ג'קסון, שבזמנו כשהיה מייקל ג'ורדן הוא אמר: יש פה קבוצה טובה, קח את הכדור, תעשה את זה.

<שמואל האוזר: אני אומר את זה כי כל מה שעשיתי זה בזכות הצוות המדהים שיש.

<שמואל האוזר: אני רוצה להודות לכם .

<שמואל האוזר: דיברתי עם כל אחד ואחד מכם.

<שמואל האוזר: אני רוצה להודות לך, היושב ראש.

<שמואל האוזר: אנחנו העברנו בשנתיים האחרונות סדרה גדולה מאוד של חוקים מאוד מאוד משמעותית.

<שמואל האוזר: גם את הבורסה, אבל הרבה דברים אחרים שהתכלית שלהם היתה כפולה.

<שמואל האוזר: מצד אחד, לתת לשוק הזה את היכולת לעבוד, לתת לחברות וליזמים את האפשרות לעשות את מה שהם רוצים לעשות אם הם בסדר.

<שמואל האוזר: אם הם לא בסדר, אנחנו היינו שם כדי לאכוף באופן בלתי מתפשר.

<שמואל האוזר: זאת בעצם היתה האג'נדה שלנו.

<שמואל האוזר: אני רוצה מאוד להודות לכם על-כך שתמכתם בנו לכל אורך הדרך.

<שמואל האוזר: אני אומר רק לגבי הבורסה.

<שמואל האוזר: אני אשמח לבוא לספר מה יקרה.

<שמואל האוזר: כבר עכשיו אנחנו רואים פירות.

<שמואל האוזר: אנחנו רואים איך הבנקים עומדים מנגד כשהם הולכים לצאת מהמשוואה הזאת.

<שמואל האוזר: אנחנו רואים את אותם אלה שרוצים להיכנס ויביאו לתחרות ויורידו את העמלות.

<שמואל האוזר: ההוצאה של הבנקים ובתי השקעות מהבעלות של הבורסה שינתה לגמרי בשנה האחרונה את הבורסה.

<שמואל האוזר: ההתנהלות היא אחרת.

<שמואל האוזר: יש בורסות שרוצות לשתף פעולה עם הבורסה בתל-אביב.

<שמואל האוזר: כבר עכשיו אנחנו רואים את הפירות ולא צריך לחכות, אבל זה יהיה עוד הרבה יותר טוב.

מרב מיכאלי: אתה לא תהיה כשינפיקו בבורסה.

<שמואל האוזר: אני עוזב את הרשות כי צריך לדעת גם מתי לעזוב.

<שמואל האוזר: הרשות בשיאה, נכונו לה שיאים חדשים, אבל היום היא בשיאה.

<שמואל האוזר: רציתי להעביר את כל החקיקה.

<שמואל האוזר: אני מודה לך, אדוני היושב ראש.

<שמואל האוזר: זה תענוג לעבוד איתך, תענוג לעבוד עם הצוות שלך.

<שמואל האוזר: תענוג להיות פה.

<שמואל האוזר: אתם לא עשיתם לנו חיים קלים.

<שמואל האוזר: אני מאחל גם למחליפה שלי שיהיה לה בהצלחה.

<שמואל האוזר: תודה מכל הלב על התמיכה ועל כל העשייה.

<שמואל האוזר: למדתי ממך המון.

<שמואל האוזר: למדתי גם מחכמתך ומחכמתם של אחרים.

משה גפני: אני לא עוזב.

<שמואל האוזר: אבל אני עוזב ולא תהיה לי הזדמנות.

<שמואל האוזר: תודה רבה לכולכם.

משה גפני: תודה רבה.

משה גפני: האמת היא, שבמשך כל השנים האלה לא היו לנו חילוקי דעות.

משה גפני: היו לנו ויכוחים.

משה גפני: פעם ראשונה שיש חילוקי דעות זה שאתה עוזב.

משה גפני: יש לנו חילוקי דעות בעניין הזה.

משה גפני: אני אומר את זה בשם כל חברי הוועדה.

<שמואל האוזר: היית בין הראשונים שיודע שאני עוזב.

משה גפני: נכון.

משה גפני: כבר אז סברתי שזה לא טוב לנו אבל אתה כנראה יודע יותר טוב מכולם מה טוב לך.

משה גפני: נכון, אתה באמת פורש בשיא.

משה גפני: יכולים להיות שיאים חדשים ונוספים, אבל לוועדה אין תלונות על הרשות לניירות ערך.

<שרה קנדלר: כן.

משה גפני: הצוות שלך הוא גם צוות מצוין.

משה גפני: יש את רוח המפקד.

משה גפני: יש לפעמים כאלה שבאים ורוצים להסכים איתנו אבל הם פוחדים שהמנהל שלהם יגיד להם אחרת.

משה גפני: כשהיה סיכומים היו סיכומים, היה ידוע שזה על דעתך.

רחל עזריה: אפשר היה לייצר פתרונות יצירתיים, גמישות.

משה גפני: אני מודה לך.

משה גפני: אני מאחל לך בהצלחה.

משה גפני: אתה עדיין תהיה כאן כי אנחנו רוצים לאשר את תקציב הרשות לניירות ערך.

משה גפני: אנחנו עוברים לסעיף של אישור תקציב הרשות לניירות ערך לשנת 2018 ואנחנו צריכים להצביע על זה.

משה גפני: מי מציג את התקציב?

<שמואל האוזר: התקציב מונח בפניכם.

<שמואל האוזר: אני מזכיר לחברי הכנסת, שתקציב רשות ניירות ערך לא נסמך על תקציב הממשלה.

<שמואל האוזר: הוא תקציב עצמאי שמאושר על-ידי אגף התקציבים ומאושר כאן על ידכם.

<שמואל האוזר: כל ההוצאות וההכנסות, כל מה שאנחנו עושים מאושר על ידכם.

<שמואל האוזר: הוא נסמך על האגרות שאנחנו לוקחים מהגופים המפוקחים, שגם הם מגיעים לאישור כאן.

<שמואל האוזר: ברשותך עודד יסביר את התקציב.

<עודד שפירר: אני המזכיר הכללי של הרשות לניירות ערך.

משה גפני: יש לרשות גזבר?

משה גפני: יש לרשות תקציבן?

<עודד שפירר: יש אחראי על הכספים - - -

<שמואל האוזר: יש מזכיר כללי ויש חשב.

<עודד שפירר: התקציב המוצע לשנת 2018 עומד על 187 מיליון שקלים.

<עודד שפירר: זאת בעצם עליה של 1.3% מהצעת התקציב לשנת 2017.

משה גפני: לא ביצעתם את כל התקציב ב-2017.

<עודד שפירר: לא ביצענו את כל התקציב.

<עודד שפירר: כמעט כל שנה אנחנו מבצעים בין 93% ל-95% מהתקציב.

<עודד שפירר: הסיבה המרכזית לזה היא שיש לנו כ-4 מיליון שקלים בתקציב שהוא רזרבה לשכר, שאנחנו משתדלים לא לגעת בו אלא רק במקרים מאוד חריגים.

<עודד שפירר: לכן יש פער יחסית משמעותי בין הצעת התקציב לביצוע עצמו.

<עודד שפירר: הסיבה שאנחנו מכניסים רזרבות לשכר כי כך כתוב בחוק אבל אנחנו משתדלים עד כמה שניתן לא להכניס את זה ולא לגעת בזה.

משה גפני: לא למדתי ליבה אבל נדמה לי שזה לא 4 מיליון.

משה גפני: הביצוע ב-2017 היה 172.

<עודד שפירר: תסתכל בסעיפים 7005, 7006, 7010.

חיים ילין: אדוני היושב ראש, אתה טועה, מאזנים זה לא בליבה.

חיים ילין: כשאתה עוקץ, תדייק.

משה גפני: הביצוע היה 172 מיליון והצעת התקציב עכשיו שאתם מציעים עכשיו זה 187 מיליון.

משה גפני: התקציב המאושר ל-2017 גם היה 185 מיליון.

משה גפני: זאת אומרת, אנחנו מדברים על פער הרבה יותר גדול מארבעה מיליון שעליהם דיברת שזה הרזרבה לשכר.

משה גפני: מה זה?

<עודד שפירר: ראשית, תסתכל גם בסעיף 1001, סעיף משכורות עובדי הרשות.

<עודד שפירר: אתה יכול לראות פער של כמעט 4 מיליון שקלים בין התקציב לביצוע.

<עודד שפירר: הסיבה נובעת מזה שבשנת 2017 היו כמה עזיבות של עובדים ולא מילאנו את התקן במלואו, למרות שאנחנו עומלים להשלים אותו.

<עודד שפירר: זה בתוספת רזרבות לשכר זה כמעט כל הפער שיש.

<עודד שפירר: חוץ מזה יש עוד כמה נקודות שלא השלמנו את התקציב במלואו.

<עודד שפירר: חלק נדחו לביצוע לשנת 2018 כי לא הספקנו לבצע ולכן יש את הפער הזה.

משה גפני: מי מחליט על משכורות עובדי הרשות?

<שמואל האוזר: אנחנו כפופים לממונה על השכר.

משה גפני: מי מחליט?

משה גפני: מי מקבל החלטה שמקבלים שכר כזה או אחר?

משה גפני: היה לנו ויכוח גדול עם בנק ישראל.

<עודד שפירר: יש לנו מודל שכר שהוסכם בשנת 2010 על-ידי הממונה על השכר.

משה גפני: הפרטים, אני מתאר לעצמי שמתנהלים בסדר.

משה גפני: מה כתוב בחוק, מי קובע את השכר?

<עודד שפירר: בחוק כתוב ששכר עובדי הרשות יהיה כשל עובדי מדינה, כך זה נקבע.

<עודד שפירר: אנחנו תאגיד סטטוטורי שמפוקח בשכר על-ידי המונה על השכר, למעשה על-ידי מי שאחראי על סיווג תאגידים סטטוטוריים, שהוא הממונה על השכר בכובע האחר שלו.

<עודד שפירר: השכר נקבע בהסכם שכר עם הממונה על השכר.

משה גפני: זאת אומרת, בחוק כתוב כשל עובדי מדינה.

<עודד שפירר: כשל עובדי מדינה.

<עודד שפירר: לא כתוב "של עובדי מדינה" אלא "כשל עובדי מדינה".

חיים ילין: מישהו מתכוון להתפטר ב-2018 כי אני רואה עלייה בהפרשות לביצועים?

<עודד שפירר: קודם כל, יש לנו מספר עובדים שפורשים בשנת 2018.

<עודד שפירר: אנחנו כבר יודעים על הפרישה שלהם לכן יש עליה משמעותית בתקציב הספציפי הזה.

חיים ילין: אם הפרשת כל שנה זה רק 2 ושליש.

<עודד שפירר: לא.

<עודד שפירר: חוץ מזה יש הפרשה לפנסיה תקציבית אז אנחנו צריכים להוסיף את הסכומים האלה.

משה גפני: מה זה הוצאות ארגוניות?

<עודד שפירר: למשל, ביטוח של הרשות, פרסום מודעות בעיתונות.

משה גפני: המילה ארגוניות מתאימה למפלגה.

משה גפני: עכשיו הבנתי מה שהוא הסביר.

בצלאל סמוטריץ': גפני, ברשותך, אני רוצה להתעכב על מה ששאלת קודם לגבי השכר של העובדים.

בצלאל סמוטריץ': אני הרי מתעסק בזה בנושא מבקר המדינה.

בצלאל סמוטריץ': אני מנסה להבין.

בצלאל סמוטריץ': אם החוק אומר שהשכר יהיה כשכר עובדי מדינה, אז להתפלפל עכשיו על ה-"כ" הזאת?

<עודד שפירר: אנחנו לא צריכים להתפלפל.

<עודד שפירר: יש פשוט הסכם שהממונה על השכר שהוא אחראי על כל התאגידים הסטטוטוריים ויש למעלה מ-50 תאגידים סטטוטוריים במדינת ישראל שהממונה על השכר קבע את השכר שלהם.

<עודד שפירר: אנחנו לא יכולים לעבור רף מסוים.

בצלאל סמוטריץ': השכר בכל התאגידים זהה?

<עודד שפירר: לא.

<עודד שפירר: יש סיווג של 8 סוגים של תאגידים סטטוטוריים.

<עודד שפירר: עכשיו הממונה על השכר הודיע שהוא מתכוון לעבור למודל של 9.

<עודד שפירר: לפי הסיווג של תאגיד נקבע השכר של הראש שלו ובנגזרת מכך השכר של כל היתר.

בצלאל סמוטריץ': למה נכון שרואה חשבון שעובד כחשב במשרד החינוך יקבל פחות מרואה חשבון שעובד ברשות ניירות ערך?

בצלאל סמוטריץ': למה נכון שראש רשות ניירות ערך יקבל יותר ממנכ"ל ממשלתי?

בצלאל סמוטריץ': זה לא אישי כמובן.

<עודד שפירר: אני מצטער שאני לא יכול להשיב על השאלה הזאת.

<עודד שפירר: זאת שאלה שאתה צריך להפנות לממונה על השכר.

בצלאל סמוטריץ': אני שואל שתי שאלות.

בצלאל סמוטריץ': שאלה אחת ביחס להצדקה העקרונית.

בצלאל סמוטריץ': האם יש בזה היגיון?

בצלאל סמוטריץ': שאלה שנייה: האם זה חוקי?

בצלאל סמוטריץ': לבוא ולומר שיש הסכמים?

בצלאל סמוטריץ': יש גם הסכמים עם מבקר המדינה ופניתי ליועץ המשפטי לממשלה בטענה שהם לא חוקי.

משה גפני: אתה לא אומר את זה כאן.

משה גפני: כאן אתה שואל בגלל ששם אמרת.

בצלאל סמוטריץ': פה לא למדתי את הסוגיה.

בצלאל סמוטריץ': שם לפי דעתי זה לא חוקי.

בצלאל סמוטריץ': למדתי את הסיפור המשפטי בעניין הזה, יש סעיף מפורש בחוק.

בצלאל סמוטריץ': בהנחה שגם בחוק רשות ניירות ערך כתוב שהשכר יהיה כשכר עובדי מדינה, פירושו כשכר עובדי מדינה.

בצלאל סמוטריץ': לקחת עכשיו את ה"כ" הזה?

בצלאל סמוטריץ': זאת המשמעות, דהיינו, שהשכר צריך להיות כשכר עובדי מדינה.

בצלאל סמוטריץ': האם יכולים להיות חריגים?

בצלאל סמוטריץ': גם אצל עובדי מדינה יכולים להיות חוזים אישיים במקרים חריגים.

בצלאל סמוטריץ': אבל קטגורית לייצר, אני חושב שזה לא בריא.

בצלאל סמוטריץ': אני רוצה לבקש ממך, כיושב ראש ועדה, לזמן על זה דיון ביחס לכל התאגידים הסטטוטוריים.

בצלאל סמוטריץ': תזמן את הממונה על השכר.

בצלאל סמוטריץ': אגב, ביחס למבקר המדינה הממונה על השכר הוא לא פקטור.

בצלאל סמוטריץ': הוא לא מפקח על משרד מבקר המדינה.

בצלאל סמוטריץ': למיטב ידיעתי, דעתו לא נוחה ממה שקורה שם.

בצלאל סמוטריץ': אבל שם הוא לפחות לא רלוונטי.

בצלאל סמוטריץ': שוב, אני לא עושה חלילה על הגב שלכם ולא נתקע את התקציב הזה אבל נדמה לי שתפקידנו, כמי שאמורים לפקח על זה, זה לקבוע דיון עקרוני.

בצלאל סמוטריץ': לא על קוף ספציפי אלא על שיטת קביעת השכר ולשמוע האם יש הצדקות?

בצלאל סמוטריץ': האם זה תואם את החוק?

בצלאל סמוטריץ': אולי צריך לתקן את החוק בעניין הזה כדי לאפשר את זה?

בצלאל סמוטריץ': אני מתקשה למצוא היגיון.

בצלאל סמוטריץ': מה אתה תגיד?

בצלאל סמוטריץ': שרוצים להביא אנשים טובים.

בצלאל סמוטריץ': ומה, במשרד החינוך ובמשרד התחבורה אתה לא רוצה אנשים טובים?

משה גפני: החוק התקבל ב-1968.

משה גפני: הרשות רשאית להעסיק עובדים לפי תקן שיאושר על-ידי שר האוצר.

משה גפני: קבלתם של עובדי הרשות, מינויים, תנאי עבודתם, שכרם וגמלאותיהם יהיו כשל עובדי המדינה.

משה גפני: אני אומר לך בוודאות, שאם היום הייתי צריך לאשר את זה כאן, לא הייתי מאשר את זה.

משה גפני: מה זה "כשל"?

משה גפני: אתה צודק בשאלה הזאת.

משה גפני: הם עובדים נכון, אבל זה החוק שנקבע.

בצלאל סמוטריץ': מה הפרשנות שלך, היועצת המשפטית?

בצלאל סמוטריץ': מה זה "כשל"?

בצלאל סמוטריץ': כשל הכוונה כמו של ולא כבערך.

<שגית אפיק: זה בדומה.

משה גפני: זה נתון לפרשנות שאם רוצים לדון עליה אפשר לדון עליה.

<שגית אפיק: זה תאגיד סטטוטורי בסוף.

<שגית אפיק: זאת אומרת, יש שונות ביניהם והם חיים מתקציב של אגרות ולא חיים מתקציב המדינה.

<שגית אפיק: יש שונות.

בצלאל סמוטריץ': מקובל עליך שנעשה על זה דיון, אדוני היושב ראש?

משה גפני: אנחנו אישרנו פה שכר של עובדי רשויות מהסוג הזה שלא דומה אחד לשני.

משה גפני: היה לנו פה ויכוח על בנק ישראל, מי מאשר את השכר של עובדי בנק ישראל?

משה גפני: ישב פה נגיד בנק ישראל הקודם והיה לנו פה ויכוח בוועדה.

משה גפני: הוא טען שיש חופש מוניטרי.

יצחק וקנין: דרך אגב, זה המוסד היחיד שלא מוגבל בכלל להדפיס כסף והתקציב שלו פתוח.

משה גפני: אבל הוא מוגבל בשכר.

משה גפני: אמרתי בצחוק בישיבה: זאת אומרת שאי-אפשר להתערב בשכר של עובדי בנק ישראל בגלל החופש המוניטרי.

משה גפני: אי-אפשר להתערב בשכר של המרצים באוניברסיטאות בגלל שזה החופש האקדמי.

משה גפני: המקום היחיד שאפשר להתערב זה בישיבות.

משה גפני: אמרתי את זה בצחוק.

בצלאל סמוטריץ': מקובל עליך שנעשה דיון עקרוני?

משה גפני: אני עונה על השאלה שלך.

משה גפני: אנחנו צריכים לבדוק בגלל שאין דמיון בין הגופים, שהם גופים סטטוטוריים.

משה גפני: למשל, הרשות לניירות ערך היא איננה יושבת על תקציב המדינה בכלל.

משה גפני: היא לא מקבלת שקל מהמדינה והמחוקק קבע מן דבר ערטילאי.

<קריאה: ברגע שהמדינה התירה לה לגבות אגרות - - -

יצחק וקנין: זה בכלל לא שייך.

בצלאל סמוטריץ': גם המדינה חיה מאגרות שהאזרחים משלמים.

בצלאל סמוטריץ': מס הכנסה זה סוג של אגרה.

בצלאל סמוטריץ': מה זה קשור בכלל?

יצחק וקנין: המדינה סוגרת בחוק את מועצת הדבש.

יצחק וקנין: בא המדינה ואומרת: אתם תמשיכו לשלם את המס.

יצחק וקנין: המדינה לא מימנה שם, אלה אגרות שהחקלאים שילמו והם מימנו את כל הפעילות.

יצחק וקנין: באה המדינה ואומרת: מה אכפת לי, אני ממשיכה לגבות.

משה גפני: כאילו מתעלמים ממה שקורה בפועל.

יצחק וקנין: אני מתעלמת, אני לא נותנת את הכסף.

משה גפני: אני אבדוק את זה.

בצלאל סמוטריץ': נעשה דיון עקרוני.

בצלאל סמוטריץ': נבקש שיכינו לנו מסמך.

בצלאל סמוטריץ': נביא את הממונה, תהיה סקירה איך הדבר הזה קורה.

<קריאה: אני חושב שאפשר לבקש ממרכז המידע והמחקר מה נהוג במדינות אחרות.

<קריאה: מה קורה בארצות הברית?

משה גפני: כאן במדינה יש המון גופים שחיים או בזכות עצמם או שהם חושבים שהם אינם חלק מחוקי המדינה.

<קריאה: אז יש כאלה גם במדינות דומות וגם עליהן חלות כל מיני מגבלות.

<קריאה: למשל, לא תמצא בשירות הציבורי האמריקאי שעובד ציבור ירוויח יותר מהנשיא, מה שקורה פה.

<קריאה: יש מן מנעד כזה.

משה גפני: אין מנעד כזה פה.

בצלאל סמוטריץ': אני עכשיו דיברתי על פקידים.

בצלאל סמוטריץ': אני לא מוצא היגיון בהבחנה.

משה גפני: אני אבדוק את זה.

משה גפני: מישהו מכם שיתייחס לעניין הזה, לאו דווקא לרשות לניירות ערך.

בצלאל סמוטריץ': לא אישי, חס וחלילה.

בצלאל סמוטריץ': אני לא עושה דיון עליכם.

בצלאל סמוטריץ': סתם להבין את העניין.

בצלאל סמוטריץ': אם אפשר, אחר-כך לסדר לי עבודה – לפרוטוקול, זאת בדיחה.

משה גפני: לא לסדר לו עבודה, אני צריך אותו פה.

משה גפני: אם אנחנו שולחים אותו לעבוד זה אצל מבקר המדינה.

חיים ילין: מה שבצלאל אמר זה אחד מהדיונים המרתקים ביותר שקיים בשלטון המקומי, כי יש שם ראש רשות שמקבל כמו חבר כנסת וכל מנהלי האגפים נגזרים באחוזים ביחס, בדיוק כמו שפה הוסבר.

חיים ילין: אבל אז נשאלת השאלה: אם זה אגף חינוך בתל-אביב שמקבל 80% מראש מועצה ואגף חינוך במועצה אזורית אשכול זאת אותה משכורת.

משה גפני: אני לא יכול לחלוק עליך כי אתה איש רציני, אבל כשמתפרסם שיאני השכר, השלטון המקומי לא רע שם.

חיים ילין: איך בעצם משווים?

חיים ילין: מתחת למנהל אגף בתל-אביב יש עוד 100 מנהלים לפחות.

חיים ילין: מתחת למנהל אגף החינוך במועצה אזורית אשכול אין כלום.

חיים ילין: הוא המנהל, הוא עושה.

חיים ילין: הוא מה שנקרא, בועט את הקרן וגם נוגח אותה.

משה גפני: זרוק מקל באוויר, הוא מגיע בסוף לאשכול.

חיים ילין: תמיד אני אעשה את זה.

חיים ילין: מה שאותי הכי מדאיג, בסוף אנחנו מכירים את כל הטריקים והשטיקים.

חיים ילין: מי מאשר את השעות הנוספות?

חיים ילין: אף אחד לא שם לב לזה אבל אנחנו יודעים את זה.

חיים ילין: מי מאשר אותם, זה 50% מהשכר.

<שמואל האוזר: גם שם יש כללים ברורים של מתי מותר ואיך מותר.

חיים ילין: למנהל אגף מותר?

חיים ילין: למי שיש לו חוזה אישי מותר?

<שמואל האוזר: לפי כללים שמתירים לנו.

<עודד שפירר: כל העובדים אצלנו בחוזים אישיים.

<עודד שפירר: עובדים יכולים לעבוד עד 25 שעות נוספות באישור של מנהל.

<עודד שפירר: למעלה מזה צריך אישורים מיוחדים.

<עודד שפירר: הבכירים לא מקבלים שעות נוספות.

משה גפני: אני מביא להצבעה את אישור תקציב הרשות לניירות ערך לשנת 2018 כפי שהוצג על-ידי יושב ראש הרשות, עובדיו, המנכ"ל, החשב.

משה גפני: מי בעד אישור התקציב ירים את ידו?

משה גפני: מי נגד?

משה גפני: מי נמנע?

משה גפני: הצבעה בעד - 6 נגד – אין נמנעים – אין תקציב הרשות לניירות ערך לשנת 2018 אושר.

משה גפני: תקציב הרשות לניירות ערך לשנת 2018 אושר פה אחד.

משה גפני: אנחנו מברכים אתכם על התקציב.

משה גפני: הישיבה נעולה.